
Iespējamiem pretendentiem

Atbilde konkursā ar ID Nr. JVA 2026/52

Jūrmalas Iepirkumu komisija (turpmāk – Iepirkumu komisija) ir saņēmusi ieinteresētā piegādātāja jautājumu par atklāta konkursa ar ID Nr. JVA 2026/52 “Dabasgāzes iegāde Jūrmalas valstspilsētas pašvaldības iestādēm” (turpmāk – konkurss) nolikumu un sniedz atbildi.

Jautājums
Lai varētu korekti aprēķināt dabasgāzes piegādes cenu, lūdzam norādīt katrai no iestādēm, kāds ir nepieciešamais dabasgāzes piegādes sākuma datums. Norādām, ka līguma spēkā stāšanās datums pats par sevi nevar būt dabasgāzes piegādes sākuma datums, jo pirms dabasgāzes piegādes jāveic tirgotāja ziņošana sadales operatoram


Atbilde
Konkursa nolikuma 1.1. pielikuma izklājlapas “Prognozētais_patēriņš” ailē “Esošā līguma darbības termiņš” ir norādīts katras konkursa ietvaros paredzētās dabasgāzes lietotāja spēkā esošā dabasgāzes piegādes līguma darbības termiņš. Minētā informācija pretendentiem nodrošina iespēju nepārprotami noteikt plānoto nākamā dabasgāzes piegādes uzsākšanas datumu katrai piegādes vietai. Vienlaikus vēršam uzmanību, ka norādītais termiņš ir vērtējams kopsakarā ar konkursa norises ilgumu, tādēļ, ja tas nepieciešams, piegādes uzsākšanas datums var tikt precizēts, ievērojot normatīvo aktu prasības, konkursa rezultātus un noslēdzamā līguma spēkā stāšanās nosacījumus.
Ievērojot iepriekš minēto, iepirkumu komisija secina, ka konkursa dokumentācijā ietvertā informācija ir pietiekama, skaidra un saprotama, lai pretendenti varētu sagatavot savus piedāvājumus atbilstoši konkursa nolikumā un tā pielikumos noteiktajām prasībām, kā arī objektīvi izvērtēt ar dabasgāzes piegādes uzsākšanu saistītos apstākļus.

Izpilddirektors                                        (paraksts*)                                                     E.Stobovs
*Dokuments parakstīts ar drošu elektronisko parakstu un satur laika zīmogu.

